NELJANDA KOOSSEISU

JUHATUSE KOOSOLEKU P R O T O K O L L

Haapsalu								19. veebruar 2004 nr 16

Algus kell 16.00, lõpp kell 17.09

Juhatas		volikogu esimees Andres Ammas

Protokollis	volikogu kantselei juhataja Elvi Puda
Osalesid	Andres Ammas, Kaido Antsve, Toivo Hein, Jaak Kanepi, Lauri Luik, Raimond Lunev, Märt Maiste, Arder Väli
Puudus 	Alar Schönberg, Urmas Sukles

Kutsutud	linnapea Teet Kallasvee, haridus- ja kultuuriosakonna juhataja Argo Roos

Kinnitati järgmine päevakord:
1.	Haapsalu Linnavolikogu 17.02.2004 istungi päevakorra projekti koostamine
2.	Haapsalu Linnavolikogu Kantselei 2004. aasta alaeelarve kinnitamine
3.	Linnapea informatsioon

Päevakorrapunkt nr 1

Haapsalu Linnavolikogu 27.02.2004 istungi päevakorra projekti koostamine

KUULATI:
Volikogu esimeest Andres Ammast, kes tutvustas linnavalitsuselt volikogu menetlusse esitatud eelnõusid. Juhtivkomisjonide esimeeste ettepanekul koostati istungi päevakorra projekt.
Ühehäälselt
OTSUSTATI:
Esitada 27.02.2004 volikogule kinnitamiseks järgmine päevakorra projekt:

1. Volikogu liikme Sulev Vare arupärimine
Ettekandja				aselinnapea Jüri Kurba

2. Haapsalu Linnavolikogu 21.12.2001 määruse nr 28 “Haapsalu linna munitsipaallasteaedades õppetasu kehtestamine ning õppe- ja toidukulu maksmise korra kinnitamine” muutmine
Ettekandja				linnavalitsus
Kaasettekandja			kultuurikomisjon

3. Haapsalu linna tänavanimede nimistu kinnitamine
Ettekandja				linnavalitsus
Kaasettekandja			kommunaalkomisjon

4. Haapsalu linna ametiasutuste struktuuri, ametikohtade põhigruppide, teenistujate koosseisunimestike, palgaastmete ja palgamäärade ning üldiste palgatingimuste kinnitamine
Ettekandja				linnavalitsus
Kaasettekandja			rahanduskomisjon

5. Haapsalu Linnavalitsuse teenistujate palgakorralduse aluste kinnitamine
Ettekandja				linnavalitsus
Kaasettekandjad			rahanduskomisjon
					õiguskomisjon

6. Haapsalu linnapeale ja linnavalitsuse liikmetele töötasu määramine
Ettekandja				linnavalitsus
Kaasettekandja			rahanduskomisjon

7. Audiitori määramine
Ettekandja				linnavalitsus
Kaasettekandja			rahanduskomisjon

8. Haapsalu Linnamajanduse Aktsiaseltsi aktsiate võõrandamine
Ettekandja				linnavalitsus
Kaasettekandja			õiguskomisjon

9. Üldplaneeringut muutva detailplaneeringu algatamine (Vee 1 ja 3)
Ettekandja				linnavalitsus
Kaasettekandja			kommunaalkomisjon

10. Üldplaneeringut muutva detailplaneeringu algatamine (Kastani 9 ja Kastani, Kuuse, Vahtra tänavate vaheline ala)
Ettekandja				linnavalitsus
Kaasettekandja			kommunaalkomisjon

11. Katastriüksuste sihtotstarvete määramine
Ettekandja				linnavalitsus
Kaasettekandja			kommunaalkomisjon

12. Koolide, lasteaedade ja huvikoolide arengukava ning põhimääruse kinnitamise korra kinnitamine
Ettekandja				linnavalitsus
Kaasettekandja			kultuurikomisjon

13. Haapsalu Raudteemuuseumi põhimääruse muutmine
Ettekandja				linnavalitsus
Kaasettekandja			kultuurikomisjon

KUULATI haridus- ja kultuuriosakonna juhataja Argo Roosi informatsiooni eelnõu hilisema esitamise kohta.

Õpetajate palga muutmise määrus on Vabariigi Valitsuses allakirjutamisel. Kohe peale allakirjutamist saab linnavalitsus esitada eelnõu ja volikogu peaks langetama otsuse õpetajate töötasu muutmise osas. Eelnõu esitamine hilineb ja linnavalitsus palub volikogu juhatuselt luba arvestada hilisemat eelnõu esitamist ning võtma erandkorras menetlusse juba eelseisval istungil

Ühehäälselt
OTSUSTATI:
Nõustuda linnavalitsuse ettepanekuga, juhtivkomisjoniks määrati rahanduskomisjon.

Päevakorrapunkt nr 2

Haapsalu Linnavolikogu Kantselei 2004. aasta alaeelarve kinnitamine

ARUTATI kantselei 2004. a alaeelarve projekti.

Ühehäälselt
OTSUSTATI:
kinnitada linnavolikogu kantselei 2004. aasta alaeelarve (protokolli juures).

Päevakorrapunkt nr 3

Linnapea informatsioon
KUULATI linnapea Teet Kallasvee informatsiooni:

1. AS Läänemaa Apteek
Aastavahetuse seisuga otsest pankrotiohtu ega teravat lühiajaliste maksete tasumise probleemi ei ole, kuid jätkuv kahjumiga töötamine 2004. aastal viib omakapitali vähenemise kriitilise piirini 
Kahjumi jätkudes väheneb käibevarade maht ja kasvab lühiajaline võlgnevus, mis omakorda tekitab makseraskusi.

2003. aastal tehtud sammud suurendada käibe mahtusid ja vähendada kahjumit ei osutunud tulemuslikeks. Samuti vajab apteek tegevuse jätkamiseks investeeringuid ventilatsiooni- ja kassasüsteemi välja ehitamiseks.
Et vältida pankrotieelse situatsiooni tekkimist, tuleks juba täna tegutseda viisil, mis väldiks linna varade väärtuse vähenemist. Sellest tulenevalt tegi nõukogu ettepaneku lõpetada linna osalus AS Läänemaa Apteek ja võõrandada kõik aktsiad avalikul kirjalikul enampakkumisel. Linnavalitsus esitab eelnõu lähiajal volikogule arutamiseks.

Varasemas müügikavas apteeki ei olnud, sest oli plaan liita haigla apteegiga, kuid Ravimiamet ei lubanud.
Juhatus arutas erinevaid müügivariante.

OTSUSTATI:
Võtta informatsioon teadmiseks.
Linnavalitsusel saata informatsioon varakult volikogule välja.

2. Ungru krundid
Milline on juhatuse seisukoht, kuidas käsitleda pikaleveninud Ungru kruntidega. Kas linn peaks seda maad müüma ja teenima sellest raha, mis laekub linna eelarvesse? Kas linn peab hea seisma selle eest, et käivita selle rajooni nii, et maa realiseerimisest saadud tuluga saaks teha kommunikatsioone jm ja elamurajoon elustuks nii, et linn peaks raha juurde panema. Või peaks linna huvi olema veel mingi kolmas variant?

Isiklik seisukoht: linn ei peaks sealt teenima. Huvilisi on käinud, aga vähe. Huvitub Koskisen OÜ. Soomlastel on oma maja omamise soov.
Kogemus ütleb, et ei ole otstarbekas anda erinevatele arendajatele, tekivad riiud, kohtuvaidlused trasside jm. Kui me raha sisse ei pane ja raha ka ei saa, ja majad hakkavad kerkima, siis linn on ikkagi võitnud. Jääb ära lõputu sebimine. See ei ole tulu koht, tuleb ära anda professionaalidele, aga hoonestusõiguse kohustusega. Alati on oht, et kinnisvaraarendaja ei suuda lepingut täita.

OTSUSTATI:
Linnavalitsus paneb nägemused paberile ja volikogu annab oma hinnangu. Kontseptsioon on hea.

KÜSIMUSED:
Juhatuse liige A. Väli (1).
Volikogu otsuse põhjal pidi linnavaraamet 1. veebruariks oma töö lõpetama?
Vastas linnapea T. Kallasvee. Linnavaraamet on lõpetatud.

Juhatuse liige A. Väli (2).
Kastani poolelioleva korrusmaja ostsid kaks soomlast, kuid ei ole täitnud oma kohustusi. Mida on linn ette võtnud?
Vastas linnapea T. Kallasvee. Hoone omanikud ei vasta ja neid ei suudeta leida. Oleme välja saatnud kolm trahvinõuet.
Hoone Kastani 36 saame sundvõõrandada.

ETTEPANEKUD:
Juhatuse liige A. Väli.
Kalmistute hooldamiseks luua linna ettevõte Haapsalu kalmistu, et saaks varasid hallata ja edasi tegutseda. Linnaettevõtte saab anda teatud tingimustega rendile, kui tingimusi ei täideta, kuulutatakse välja uus konkurss. Linn peab volikogule andma kinnitamiseks ka kalmistuste eeskirjad.
Vastas linnapea T. Kallasvee. Linnavalitsus ei pea oma ettevõtet looma. Vallasvara anname võimaliku rendikonkursiga rendile.

Andres Ammas
Juhataja							Elvi Puda
								Protokollija

 NELJANDA KOOSSEISU

JUHATUSE OTSUS

Haapsalu,								19. veebruar 2004 nr 2

Haapsalu Linnavolikogu Kantselei 
2004. aasta alaeelarve kinnitamine

Haapsalu Linnavolikogu juhatus otsustab:

1. Kinnitada Haapsalu Linnavolikogu Kantselei 2004. aasta alaeelarve mahus 787 715 krooni jaotusega vastavalt lisale.

2. Otsus jõustub teatavakstegemisest.

3. Otsus avalikustatakse väljapanekuga linnavolikogu kantseleis.

Andres Ammas
Volikogu esimees